Ердоған Түрікменстанды ТМҰ-ның толық мүшесі болуға шақырды
"Ердоған Түрікменстанды ТМҰ-ның толық мүшесі болуға шақырды" | "https://abai.kz/post/175716"
TITLE: Ердоған Түрікменстанды ТМҰ-ның толық мүшесі болуға шақырды
URL: https://abai.kz/post/175716
META: "Ердоған Түрікменстанды ТМҰ-ның толық мүшесі болуға шақырды" | "https://abai.kz/post/175716"
DATE: 03.11.2023
AUTHOR(s): Abai.kz
TOTAL WORDS: 146
TEXT: Астанада өтіп жатқан Түркі мемлекеттері ұйымының Х саммитінде Түркия президенті Режеп Тайып Ердоған Түрікменстанды ТМҰ-ға мүше болуға шақырды. «Алдыңғы саммитте Солтүстік Кипр түркі республикасы байқаушы мәртебесін алды. Осы тарихи шешім үшін рахмет айтамыз. Осы шешіммен түркі әлемі баршаға мынаны көрсетті – Кипр түркілері оқшауланып қалса да, жалғыз емес екендігін бүкіл әлемге көрсеттік. Біздің міндетіміз – бірлестікте жұмыс істеу. Кипр түркілері түркі отбасының ажырамас бөлігі. Келесі саммитте Солтүстік Кипрдің түркі республикасын ұйымға байқаушы ретінде көреміз деген үміттеміз», - деді Түркия басшысы. Бұдан кейін ол Түрікменстан тарабына талайдан бері айтылып жүрген ұсынысты еске салды. «Тағы да қайталап, баса айтқым келеді. Біздің байқаушы-мүшеміз Түрікменстанды толыққанды мүше ретінде көргіміз келеді. Біздің негізгі ұранымыз: «Біздің бірлігіміз – біздің күшіміз». Түркі әлемін әртүрлі салаларда неғұрлым күшейткіміз келеді. Сондай-ақ, әртүрлі сынақтарға неғұрлым төзімді әрі бейімделгіш еткіміз келеді. Біз басшылар ретінде түркі әлемін бірлік пен ынтымаққа қарай бағыттауымыз керек», - деді Түркия президенті. Abai.kz
